kardosdrur/scandi-wiki huggingface dataset:
Aron Pálmarsson

Aron Pálmarsson (født 19. juli 1990) er en islandsk håndboldspiller som spiller i Aalborg Håndbold og Islands herrerhåndboldlandshold.

Karriere 
Pálmarsson spillede hans første kamp for Fimleikafélag Hafnarfjarðar, i en alder af kun 15 år mod ÍBV i Marts 2006. FH vandt kampen 30–28, og den unge Pálmarsson scorede et mål.

I sæsonen 2007/08 var Pálmarsson en af nøglespillerne for, da FH vandt den islandske 1. division og sikrede sig oprykning til úrvalsdeild. Aron scorede 130 mål in 22 mål.

2008/09 sæsonen var virkelig succesful for Pálmarsson. Han scorede 115 mål in 16 kampe. FH sluttede på femtepladsen i ligaen. Han blev valgt til den mest lovende spiller, bedste offensive spiller og kom kom All-Star holdet i ligaen den sæson. I takt med succesen i FH, gjorde han i 29. november 2008, mod , debut for det islandske landshold

Efter at Pálmarsson skiftede til tyske THW Kiel i 2009, nominerede hans tidligere klub FH ham til Gyldne Pris, for hans succesfulde karriere i Fimleikafélag Hafnarfjarðar.

I 29. december 2012 vandt Aron Pálmarsson prisen som "Bedste atlet i året 2012".

Referencer 

Håndboldspillere fra Island
Håndboldspillere fra THW Kiel
Håndboldspillere fra Aalborg Håndbold
Citizen of Glass

Citizen of Glass er det tredje studiealbum fra den danske singer-songwriter Agnes Obel, der udkom den 21. oktober 2016. Albummet modtog fem ud af seks stjerner i musikmagasinet GAFFA.

Spor
"Stretch Your Eyes"
"Familiar"
"Red Virgin Soil"
"It's Happening Again"
"Stone"
"Trojan Horses"
"Citizen Of Glass"
"Golden Green"
"Grasshopper"
"Mary"

Referencer 

Album fra 2016
Agnes Obel-album
Thoralds Hus

Thoralds Hus er en fredet bindingsværksbygning, der ligger i Tilst ved Aarhus. Bygningen er opført fra omkring 1750 og blev fredet den 21. marts 2012. Den ligger ved siden af Tilst Kirke.

Se også 
 Fredede bygninger i Aarhus Kommune

Referencer 

Fredede bygninger, konstruktioner og anlæg i Aarhus Kommune
Bindingsværksbygninger i Danmark
Tæt trafik i Herning

{{Infoboks album
  |Titel        = Tæt Trafik i Herning
  |Cover        =
  |Coverstørrelse =
  |Kunstner     = tv·2
  |Type         = studie
  |Udgivet      = 9. november 2018
  |Spor         = 
  |Genre        = Pop
  |Længde       = 
  |Sprog        = Dansk
  |Indspillet   = 
  |Producer     = 
  |Lydtekniker  =
  |Udgiver      = A:larm Music
  |Musikere     =
  |Anmeldelser  = 
 Gaffa 
 BT 
 Stiften 
 Børsen <ref>

Tæt Trafik i Herning, er TV-2's nittende studieplade, udsendt i 2018.

Spor 
 "Don't Get Me Started" - 3:28
 "Tæt Trafik I Herning" - 4:11
 "Tintin I Tibet" - 4:01
 "Buddy Holly I Sønderborg" - 3:40
 "Er Vi Glade Eller Hvad" - 3:50
 "Danser Himlen Blå" - 3:02
 "Det Her Er Ikke En Quiz" - 3:29
 "Stille Og Rolig Søndag I Aarhus V	4:17
 "Evig Og Altid" - 4:28
 "Ødelagt Land" - 3:31
 "Fra Caltex" - 4:48
 "Altid På Vej" - 4:23

Referencer

Eksterne henvisninger 

Tv·2-album
Album fra 2018
Mindesmærke for frivillige og faldne

Mindesmærke for frivillige og faldne er et monument, der er opsat ved Smedelinien på Kastellet i København. Monumentet er opsat til minde om de 28 nordmænd, svenskere og finner, der blev dræbt eller såret, da de hjalp Danmark under de slesvigske krige i 1848-1850 og 1864. Monumentet er skabt af Anders Bundgaard og forestiller et symbolsk gravkammer. Foran det står en kvindefigur, der holder et spyd og en Dannebrogsfane. På soklen under figuren er der en inskription og de tre lande våbener.

Monumentet blev på initiativ af Danmarks-Samfundet, der finansierede det med en landsindsamling. De havde ønsket at få det opsat på den tidligere Pücklers Bastion i Østre Anlæg med afsløring ved Valdemarsdag i 1919. Det blev imidlertid bestemt, at den plads skulle bruges til Danmarksmonumentet, der blev flyttet dertil i 1922. Mindesmærket blev så i stedet opsat på Kastellet i 1920 i forbindelse med Sønderjyllands genforening med Danmark.

Noter 

Monumenter i København
Etableret i 1920
Åbyfjorden (Bamble)

Åbyfjorden er en lille fjord i Bamble kommune i i Vestfold og Telemark  fylke i Norge. Den er omkring 3 km lang og har indløb fra den større Rognsfjorden som ligger yderst i Langesundsbugten. Åbyfjorden går ind til Åbyelva ved Åby, og den største ø i  fjorden er Skokleøya. Vinjestrand ligger også i fjorden.  

Yderst på nordsiden af fjorden ligger et af Norsk Hydro største hytteområder: «Hydrostranda».

Kilder og henvisninger

  

Fjorde i Vestfold og Telemark
Bamble
Åbyfjorden (flertydig)

Åbyfjorden kan henvise til:
 Åbyfjorden (Bamble), en lille fjord i Bamble kommune i Telemark fylke i Norge.
 Åbyfjorden er en smal fjord i Bohuslän i Sverige.
Rognsfjorden

Rognsfjorden er en fjord i Bamble kommune i  Vestfold og Telemark  fylke i Norge. Fjorden ligger mod vest i Langesundsbugten, yderst i indsejlingen  til Grenland. 

Inderst i Rognsfjorden ligger en større campingplads, ellers er området omkring fjorden stort set bebygget med fritidsboliger.

Kilder og henvisninger

Fjorde i Vestfold og Telemark
Bamble
Oksbøl (Ves)

Oksbøl (dansk) eller Oxbüll (tysk) er en landsby beliggende øst for Flensborg og syd for Lyksborg i det nordlige Angel i Sydslesvig. Administrativt hører landsbyen under Ves i Slesvig-Flensborg kreds i den nordtyske delstat Slesvig-Holsten. I kirkelig henseende hører Oksbøl under Munkbrarup Sogn (Munkbrarup Herred, oprindelig Husby Herred). Nabobyer er Ves, Ulstrup, Munkbrarup og Rosgaard. Oksbøl består af Oksbøl-Nord og -Syd, adskilt af forbundsvejen B 199 (Nordgade). 

Oksbøl blev første gang nævnt i 1622 som Ousbull. Den sønderjyske/angeldanske udtale er Awsbøl. Stednavnet er formodentlig afledt af okse, måske af olddansk *ux(n)abøli. Der er flere gravhøje i området omkring landsbyen. Syd for Oksbøl lå tidligere den nu forsvundne landsby Rubøl. Stednavnet indgår nu i marknavnet Rubølled (Rubelei), tidligere fandtes der Rubølled Kro. Landsbyen Oksbøl var dansk indtil 1864. Ved folkeafstemningen om Slesvigs statslige tilhørsforhold i 1920 stemte 130 af Oksbøls indbyggere tysk og 14 dansk.

Eksterne henvisninger

Noter 

Byer i Angel
Bydele og forstæder til Flensborg
Sydstaden

Sydstaden (tysk: Südstadt) er en bydel med næsten 4.000 indbyggere i det sydlige Flensborg. Sydstaden afgrænses i vest af Sporskifte (Sophiegård), i nordvest af Friserbjerg (Eksercerløkke), i nord af den indre by, i øst af Sandbjerg (Fiskergaarden og Sønderup). 

Administrativt omfatter Sydstaden de statistiske distrikter Martinsbjerg (Martinsberg, beliggende syd for Munketoft og den indre by), Rude (beliggende syd for udfaldsvejene til Slesvig by og Husum) og Pælevad (Peelwatt, beliggende syd for Rude). Rude blev allerede indlemmet i Flensborg i 1398. Sydstaden er formodentlig en senere analogidannelse fra Nordstaden. Ofte omtales området bare som det sydlige Flensborg eller Rude (som området historisk må kaldes og som stadig er hovedkvarteret i det sydlige Flensborg). 

I Sydstaden/Rude findes store erhversområder med bl.a. Förde Park.

Eksterne henvisninger 

Bydele i Flensborg
Vesris

Vesris (dansk) eller Weesries (tysk) er navnet på en gade og et skovområde beliggende sydvest for landsbyen Ves (Himmershøj) i det nordligre Angel i Sydslesvig. Administrativt hører området under Ves Kommune i Slesvig-Flensborg kreds i den nordtyske delstat Slesvig-Holsten. I kirkelig henseende hører Vesris under Munkbrarup Sogn. Sognet lå i Munkbrarup Herred (Husby Herred, Flensborg Amt), da Slesvig var dansk indtil 1864.

Vesris er første gang nævnt 1660. Efterleddet -ris betegner en kratskov eller småskov. Skoven og bebyggelsen er blandt andet optaget i generalstabens topografiske kort over Slesvig fra 1858. I 1837 nævnes her fire kådnersteder (husmandssted) og skovfogedens gård. I 1871 kom området under Oksbøl, i 1959 under Ves Kommune. I årene efter anden verdenskrig, som var præget af ressourceknaphed og mangel på brænde, blev mange af skoven træer fældet

Selve skoven har et areal på 85 ha. Skoven er overvejende præget af løvskov. Områdets højeste punkt er på 57,4 m. Ved skovens nordøstlige rand ligger højmosen Bliksmose (på tysk Blixmoor). I nærheden udspringer Tarup Bæk. Skoven er en del af habitatområde Flensborg Fjord-Gelting Birk.

Eksterne henvisninger 
 Managementplan für das Fauna-Flora-Habitat-Gebiet DE-1123-393

Noter 

Angel
Skove i Sydslesvig
Friderich von Pultz

Friderich von Pultz (født ca. 1615, død ca. 1676) var oberst i det Oldenborgske Infanteriregiment og gift med Elisabeth Charlotte Hansdatter Schrøder.

Familie

Ægteskab 
Gift med Elisabeth Charlotte Hansdatter Schrøder. Parret fik sammen to børn.

Børn 

 Heinrich (Henrich) Christopher von Pultz (f. ?, d. 1697)
Hans Henrik Friedrich von Pultz (f. 1655, d. 1. jul. 1714)

Militær 
Officer med rang af oberst og har gjort tjeneste ved det Oldenborgske Infanteriregiment (16. regiment).

Ejerskab og besiddelser 
Hans Henrik Friderich von Pultz fik i 1694 overdraget Rygård (Langå Sogn) og fire kirker på Sydfyn fra Vincens Lerche.

 (1694-1714) Rygård (Langå sogn)

Henvisninger 

 Johnnys Slægtsforskning - http://olhus.dk/getperson.php?personID=I123261&tree=tree1 
 Wadschier.dk - slægtsforskning og digitale kilder - https://www.wadschier.dk/haeren-garnisoner-regimentschefer/haer/oldenborgske-infanteriregiment/476/ 

Slægten Pultz

Officerer fra Danmark
Rådmand Halds Gård

Rådmand Halds Gård eller blot Halds Gård er en firlænget fredet bygning i Aarhus, Danmark. Huset blev opført i 1870 og blev fredet den 7. oktober 1970 af Slots- og Kulturstyrelsen. Den ligger i det centrale del af Indre by i området Vesterport.

Se også 
 Fredede bygninger i Aarhus Kommune

Referencer 

Fredede bygninger, konstruktioner og anlæg i Aarhus
Hans Henrik Friderich von Pultz

Hans Henrik Friderich von Pultz var Ritmester og oberst i Hæren, og blev 3. januar 1693 optaget i den danske adel. Hans Henrik Friderich von Pultz er dermed stamfader til den yngste af to adelige von Pultz slægtslinjer. Slægtslinjen ophørte med at være adelig med Hans Henrik Friderich von Pultzs barnebarn Major Frederik Jørgen von Pultz, da han ingen ægte børn fik. Slægten fortsatte dog under det borgerlige navn Pultz.

Den ældste af de to adelige von Pultz slægtslinjer har Oberstløjtnant Heinrich (Henrik) Christopher von Pultz som stamfader.

Hans Henrik blev født i 1655 i Saksen i Tyskland og døde d. 1. juli 1714 på Rygård (Langå sogn). Han er søn af oberst Friderich von Pultz.

Familie

Ægteskab 
Ritmester Hans Henrik Friderich von Pultz blev i 1691 gift med Helene Marie Pedersdatter von Pultz (født Hovenbeck). Parret fik sammen 11 børn.

Børn 
 Sofia Amalia von Pultz (f. 19. jan. 1690, d. 19. jan. 1711 - 21 år)
 Friedrich von Pultz (f. 24. dec. 1694, d. 17. maj 1766 - 72 år)
 Peder Hansen von Pultz, til Rygaard (f. 29. nov. 1695, d. 2. jan. 1764 - 69 år)
 Mette Sofia von Pultz (f. 22. jul. 1697, d. 21. maj 1760 - 63 år)
 Dorothea Hedevig von Pultz (f. 28. jul. 1697, d. 6. oktober 1769 - 72 år)
 Hans von Pultz (f. jul. 1698, d. sep. 1698 - 0 år)
 Henrik Christoph von Pultz (f. 16. sep. 1699, d. 18. apr. 1759 - 60 år)
 Anna Margarita von Pultz (f. 16. jun. 1701, d. 27. okt. 1705 - 4 år)
 Agnete Margrethe von Pultz (f. 4. nov. 1702, d. 4. jul. 1726 - 24 år)
 Thomas von Pultz (f. 21. nov. 1703, d. 21. nov. 1703 - 0 år)
 Hans von Pultz (f. 14. apr. 1707, d. 5. sep. 1725 - 18 år)

Karriere 
Oberst i Hæren.

Ejerskab og besiddelser 
Hans Henrik Friderich von Pultz fik i 1694 overdraget Rygård (Langå sogn) og fire kirker på Sydfyn fra Vincens Lerche.

 1694 - 1714 - Rygård (Langå sogn)

Referencer

Henvisninger og kilder 
 Finnholbek.dk - Hans Friderich von Pultz - https://finnholbek.dk/getperson.php?personID=I57605&tree=2
 Dansk Center for Herregårdsforskning - Rygaard - http://www.danskeherregaarde.dk/nutid/rygaard

Slægten Pultz
Officerer fra Danmark
Carlsbjerg (Harreslev)

Carlsbjerg (dansk) eller Karlsberg (tysk) er navnet på en gård og en bebyggelse beliggende øst for Padborg og vest for Kobbermølle i Harreslev kommune. Før grænsedragningen i 1920 hørte Carlsbjerg under Bov Sogn. Bebyggelsen strækker sig nu umiddelbart syd for den dansk-tyske grænse ved Carlsbjergvej i Kruså Tunneldal. Vejen forbinder Kobbermølle med landsbyen Nyhus. I 1700-tallet fandtes der på Nyhusmark et teglværk med navn Krim. Navnet Krim blev kom senere i folkemunde til at betegne hele Carlsbjerg. Området omkring Carlsbjerg er præget af marker og markskel med karakteristiske levende hegn.

Noter 

Harreslev
Antireligiøs

Det at være antireligiøs eller areligiøs er en afvisning af religioner.

Antireligiøsitet bliver ofte forvekslet med ureligiøs, ateisme og agnosticisme. (Ateisme er fraværet af tro på højere magter, mens agnosticisme er benægtelse af vished om højere magter.)

Det at være areligiøs bygger på et konkret valg og ikke en manglende interesse, da den areligiøse i høj grad interesserer sig for religion. Det er en afvisning af religioner pga. deres dogmatiske og postulerende natur, men de areligiøse hævder ikke som ateisterne, at der ikke findes højere magter, eller som agnostikerne, at vi aldrig kan vide noget om dem. For den areligiøse er det dogmerne, der er fjenden, altså den kritikløse hævdelse af, at denne eller hin lære er sand.

Som position ligger antireligiøs mellem ureligiøsitet, agnosticisme og ateisme, da den er bevidst overvejende og reflekterende, men ikke som ateismen, fuldstændigt afvisende.

Kilder/referencer 

Religion
Agnosticisme
Sydkorsorden

Sydkorsorden er en brasiliansk orden, indstiftet den 1. december 1822 af kejser Pedro 1. af Brasilien.

Inddeling

Ved opprettelsen i 1822 fik ordenen fire klasser. Da ordenen blev genopprettet i 1932 fik den fem grader. I 1939 blev en ny, øverste grad, storkæde, indført. Sydkorsordenen har efter dette seks grader:
Storkæde (Grande-Colar)
Storkors (Grã-Cruz)
Storofficer  (Grande-Oficial) 
Kommandør (Comendador) 
Officer (Oficial)
Ridder (Cavaleiro)

Referencer 
 

Ordener, dekorationer og medaljer fra Brasilien
Rio Branco Orden

Rio Branco Orden er en ærefuld orden i Brasilien, indført 5. februar 1963. Ordenen er navngivet efter den brasilianske diplomat José Maria da Silva Paranhos.

Baggrund 
Ordenen blev indstiftet 5. februar 1963 af president João Goulart til belønning af personer, som har ydet en fortjenstfuld indsats for landet.

Grader 
Ordren består af seks grader:
 Storkommandør
 Storofficer
 Kommandør
 Officer
 Ridder
 Medalje

Insignier

Notable modtagere 

Storkors:
 Prins Carl Philip af Sverige (2007)
 Prinsesse Madeleine af Sverige (2007)
 Kronprins Frederik (1999)
 Ban Ki-moon
 Jean-Paul Paloméros

Referencer 

Ordener, dekorationer og medaljer fra Brasilien
Adolph af Nassaus civile og militære Fortjenstorden

Adolph af Nassaus civile og militære Fortjenstorden er en orden indstiftet den 8. maj 1858 af Adolf 1. af Luxembourg.

Ordener, dekorationer og medaljer fra Luxembourg
Langesundsfjorden

Langesundsfjorden eller Breviksfjorden er et fjordstykke mellom øerne Sandøya, Bjørkøya og Siktesøya i Porsgrunn kommune på østsiden, og fastlandet i Bamble kommune på vestsiden, begge i Vestfold og Telemark   fylke i Norge.  Fjorden regnes fra sundet ved Langesund og ind til Brevik, hvor den deler sig i Brevikstrømmen og Eidangerfjorden. 

I middelalderen var navnet på  fjorden Grenmar, efter en nordgermansk folkegruppe eller stamme  som holdt til her, og mar som er norrønt for hav. Senere, til langt hen i 1700-tallet, blev hele strækningen fra Langesundsgapet og op  til Skien benævnt som Langesundfjorden.

I geologisk forstand markerer fjorden grænsen mellem  i sydvest og Oslofeltet i øst. Langs vestsiden af fjorden går et kilometerbredt bufferbælte af kambrosilurske sedimentære fjelde (lokalt kendt som «flauer») som grænsezone mellem Bamble- og Oslofelterne.

Udenfor fjorden hvor  havet er dybt, afholdes der hvert år en havfiskekonkurrence efter dybvandsarter i Langesundsrennen. Her er havet flere hundrede meter dybt helt  ind i fjordgabet.

Kilder og henvisninger

Fjorde i Vestfold og Telemark
Porsgrunn
Bamble
Vincent Gérard

Vincent Gérard (født 16. december 1986) er en fransk håndboldspiller som spiller i Montpellier HB og Frankrigs herrerhåndboldlandshold.

Han repræsenterede Frankrig ved sommer-OL 2016 i Rio de Janeiro, hvor han tog sølv i mændenes turnering.

Referencer

Eksterne henvisninger 

Håndboldspillere fra Frankrig
Deltagere for Frankrig ved sommer-OL 2016
Håndboldspillere ved sommer-OL 2016
Deltagere for Frankrig ved sommer-OL 2020
Håndboldspillere ved sommer-OL 2020
Medaljevindere ved sommer-OL 2016
Medaljevindere ved sommer-OL 2020
Olympiske mestre fra Frankrig
Olympiske sølvmedaljevindere fra Frankrig
Kentin Mahé

Kentin Mahé (født 22. maj 1991) er en fransk håndboldspiller som spiller i MVM Veszprém KC og Frankrigs herrerhåndboldlandshold.

Referencer

Eksterne henvisninger 
 

Håndboldspillere fra Frankrig
Håndboldspillere fra SG Flensburg-Handewitt
Håndboldspillere ved sommer-OL 2016
Medaljevindere ved sommer-OL 2016
Håndboldspillere ved sommer-OL 2020
Olympiske sølvmedaljevindere fra Frankrig
Personer fra Paris
Sandøya (Porsgrunn)

Sandøya er en ø og en landsby ved Brevik i Porsgrunn kommune i Vestfold og Telemark fylke i Norge. Øen dækker et areal på 1,58 km², og højeste punkt er Kulåsen der er 60 moh. Landsbyen ligger mod sydvest på øen og har 279 indbyggere (2018). 

Sandøya er omkranset af Langesundsfjorden, Eidangerfjorden og Ormerfjorden. Her findes blandt andet en børneskole, og der er god færgeforbindelse til Brevik. En mængde fritidsboliger, samt en campingplads, gør at øens folketal mangedobles om sommeren. 

1. november 2008 blev butikken på Sandøya nedlagt, men i sommeren 2014 blev der åbnet en ny butik på øen, Sandøya Handelshus.

Kilder og henvisninger

 Sandøyas netside

Øer i Vestfold og Telemark
Byer i Vestfold og Telemark
Porsgrunn
Ormerfjorden

Ormerfjorden (også skrevet Ormefjorden) er en fjord i Porsgrunn kommune i Vestfold og Telemark  fylke i Norge. Den er cirka fire kilometer lang, og står i forbindelse med Eidangerfjorden via Ulesund og Løvøysundet.

Største ø i fjorden er Løvøya, som er skilt fra Sandøya af det smalle Løvøysundet.

Kilder og henvisninger

Fjorde i Vestfold og Telemark  
Porsgrunn
Xhosa (sprog)

Xhosa er et nguni-sprog med kliklyde ("xhosa" begynder med et klik) som er et officielt sprog i både Zimbabwe og Sydafrika.

Der er i alt 19,2 millioner mennesker som taler sproget.

Xhosa sprog
Xhosa kultur
Lille Solt

Lille Solt (dansk) eller Kleinsolt (tysk) er en landsby beliggende cirka 10 km syd for Flensborg ved Kilsåen i landskabet Angel i Sydslesvig. Administrativt hører landsbyen under Freienwill kommune i Slesvig-Flensborg kreds delstaten Slesvig-Holsten i det nordlige Tyskland. Lille Solt er sogneby i Lille Solt Sogn. Sognet lå i Ugle Herred (Flensborg Amt), da området tilhørte Danmark.

Lille Solt var en selvstændig kommune, inden den i 1974 blev sammenlagt med Lille Volstrup til den nye kommune Freienwill. Den daværende kommune rådede i 1974 over et areal på 792 ha og havde 397 indbyggere. Til Lille Solt regnes også Lillesoltskov (Kleinsoltholz) og Lillesolt Hedemark (Kleinsolt-Heidefeld). Få kilometer syd for Lille Solt ligger søsterbyen Store Solt (med Soltbro), som danner en selvstændig kommune (og tidligere et selvstændig sogn). Syd for byen strækker sig engarealet Tueng. Mod nord mod Hyrup Bjerge opnår byen højder på 35 m.

Byen blev første gang nævnt 1352. Udtrykket solt mener formentlig salt, men kan derudover også betyde sumpede land. På sønderjysk skrives bynavnet Lilj Såljt. Lille Solt er centrum for Lille Solt Sogn i Ugle Herred. Kommunen kom dog senere til at hedde Freienwill efter den uden for Lille Solt liggende kro Freienwill (≈Fri vilje).

Noter 

Byer i Angel
Vollsfjorden

Vollsfjorden (eller Voldsfjorden) er en sidefjord til Frierfjorden i Grenland i  Vestfold og Telemark  fylke i Norge. Fjorden ligger på grænsen mellem Skien og Bamble kommuner, og er omkring 3,5 kilometer lang. Den går i vestlig retning fra indløbet ved Kjeøya, nord for landsbyen Herre i Bamble,  til Voll og Rambekk. Den største ø i fjorden hedder Langøy. 
Ved Voll, i bunden af fjorden, lå fra 1692 til midten af 1865  
Skien havneterminal ligger på nordsiden af fjorden, lige indenfor indløbet. Riksvei 356 går langs nordsiden af fjorden.

Kilder og henvisninger

Fjorde i Vestfold og Telemark 
Skien
Bamble
Dana Hill

Dana Lynne Goetz (født 6. maj 1964 i Encino, Californien, død 15. juli 1996 i Burbank, Californien) var en amerikansk skuespiller. Dana var i løbet af sit kun 32 årige liv, en af de mest benyttede stemmeskuespillere. Desværre havde hun haft type 1 Diabetes, siden hun var 10 hvilket resulterede i, at hun fysisk havde samme krop som et stort barn. Hun døde 32 år gammel, af et slagtilfælde.

Eksterne henvisninger 

 

Skuespillere fra USA
Personer fra Encino
Disney Legends
Hollywood Walk of Fame
Diogo Dalot

José Diogo Dalot Teixeira (født d. 18. marts 1999) er en portugisisk professionel fodboldspiller, som spiller for Premier League-klubben Manchester United og Portugals landshold.

Klubkarriere

FC Porto 
Dalot begyndte sin karriere i hjemlandet hos FC Porto, hvis ungdomsakademi han havde været del af siden han var 8-år gammel.

Manchester United 
Dalot skiftede i juni 2018 til Manchester United. Dalot døjede i starten med flere skader, og med at Aaron Wan-Bissaka i 2019 skiftede til Manchester United, og var fortrukket af den nye United træner Ole Gunnar Solskjær, så Dalot fik ikke mange muligheder for at spille.

Lån til AC Milan 
Dalot blev lånt til AC Milan i 2020-21 sæsonen. Dalot imponerede, og der var snak om at gøre handel permanent, men Manchester United valgte imod dette efter at Dalot imponerede i opvarmningskampene før 2021-22 sæsonen.

Retur til United 
Dalot var en af de spillere som var rygtet til at blive solgt fra United, men efter nye træner Ralf Rangnick ankom, fik han en chance over Wan-Bissaka, hvor han imponerede.

Landsholdskarriere

Ungdomslandshold 
Dalot har spillet for samtlige portugisiske ungdomslandshold. Han var del af det portugiske hold som vandt U/17 europamesterskabet i 2016.

Seniorlandshold 
Dalot blev del af Portugals trup til EM 2020 efter at João Cancelo måtte trække sig efter at han havde fået COVID-19. Dalot fik sin debut for landsholdet ved tuneringen den 23. juni 2021.

Titler 
FC Porto

 Primeira Liga: 1 (2017–18)

Portugal U/17

 U/17 Europamesterskabet: 1 (2016)

Individual

 U/17 Europamesterskabet Tuneringens hold: 1 (2016)
 U/19 Europamesterskabet Tuneringens hold: 1 (2017)

Kilder

Eksterne henvisninger 

  

Fodboldspillere fra Portugal
Fodboldlandsholdsspillere fra Portugal
Fodboldspillere fra FC Porto
Fodboldspillere fra Manchester United F.C.
Fodboldspillere fra AC Milan
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Jørgen Wilhelmsen Gyldenkrone (Güldencrone)

Baron Jørgen Wilhelmsen Gyldenkrone (Güldencrone) er af den adelige slægt Güldencrone og søn af Baron Wilhelm Marselis Gyldenkrone, fra hvem han også overtog Urup Herregård på Sydfyn. Hans mor er Baronesse Regitze Sophie Vind. Baronen var gift med Baronesse Vibeke Dorothea Gyldenkrone (født von Gersdorff-Malschwitz).

Jørgen Wilhelmsen Gyldenkrone er født 1682 på Urup Herregård og døde samme sted 1714 (gravlagt d. 11. juni 1714), hvorefter at Enkebaronesse Regitze Sophie Vind overtog Urup Herregård.

Familie

Ægteskab 
Baron Jørgen Wilhelmsen Gyldenkrone (Güldencrone) blev i 1702 gift med Vibeke Dorothea Gyldenkrone (født von Gersdorff). Parret fik sammen 7 børn.

Børn - med Baronesse Vibeke Dorothea Gyldenkrone 

 Vilhelm Gyldenkrone (f. 17 aug. 1706, d. 7 sep. 1710)
 Edel Margrethe Jørgensdatter von Pultz (født Gyldenkrone) (f. 6 sep. 1707, d. 29 dec. 1803)
 Frederik Gyldenkrone (f. 28 maj 1709, d. 1 okt. 1781)
 Regitze Sophie Gyldenkrone (f. 25 maj 1710, d. 18 dec. 1792)
 Vilhelm Gyldenkrone (f. 13 maj 1711, d. 27 maj 1711)
 Georgine Christiane Gyldenkrone (f. 1715, d. nov. 1715)
 Ida Dorothea Gyldenkrone (f. 15 aug. 1715, d. 21 maj 1745)

Ejerskab og besiddelser 

 1701 - 1714 - Urup Herregård

Kilder og henvisninger 

 Dansk Center for Herregårdsforskning - Urup Herregård - http://www.danskeherregaarde.dk/nutid/urup
 Johnnys Slægtsforskning - Jørgen Gyldenkrone - http://olhus.dk/getperson.php?personID=I78233&tree=tree1

Jørgen Wilhelmsen
Baroner fra Danmark